L 211/26 Jurnalul Oficial al Uniunii Europene 12.8.2010 DECIZIA 2010/442/PESC A CONSILIULUI din 11 august 2010 de prelungire a mandatului Reprezentantului Special al Uniunii Europene în Bosnia și Herţegovina CONSILIUL UNIUNII EUROPENE, având în vedere Tratatul privind Uniunea Europeană, în special articolul 28, articolul 31 alineatul (2) și articolul 33, având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1)  La 11 martie 2009, Consiliul a adoptat Acţiunea comună 2009/181/PESC (/) de numire a domnului Valentin INZKO în calitate de Reprezentant Special al Uniunii Europene (denumit în continuare „RSUE”) în Bosnia şi Herţegovina până la 28 februarie 2010. (2)  La 22 februarie 2010, Consiliul a adoptat Decizia 2010/111/PESC () de prelungire a mandatului RSUE până la 31 august 2010. (3) Mandatul RSUE ar trebui să fie prelungit până la 31 august 2011. Cu toate acestea, mandatul RSUE se poate încheia mai devreme, în cazul în care Consiliul decide aceasta, pe baza unei propuneri din partea Înaltului Reprezentant al Uniunii pentru afaceri externe şi politica de securitate (denumit în continuare „ÎR”), ca urmare a intrării în vigoare a Deciziei de instituire a Serviciului european pentru acţiune externă. (4) În vederea asigurării coerenței cu alte activități relevante care sunt de competența Uniunii, mandatul RSUE ar trebui să fie executat în coordonare cu Comisia. (5) RSUE își va executa mandatul în contextul unei situații care s-ar putea deteriora şi ar putea aduce atingere obiec- tivelor politicii externe şi de securitate comune, prevăzute la articolul 21 din tratat, ADOPTĂ PREZENTA DECIZIE: Articolul 1 Reprezentantul Special al Uniunii Europene Mandatul domnului Valentin INZKO în calitate de RSUE în Bosnia și Herţegovina se prelungeşte până la 31 august 2011. Mandatul RSUE se poate încheia mai devreme, în cazul în care Consiliul decide astfel, pe baza unei propuneri din partea ÎR, ca urmare a intrării în vigoare a Deciziei de instituire a Serviciului european pentru acțiune externă. Articolul 2 Obiectivele politicii Mandatul RSUE se bazează pe obiectivele politicii Uniunii Europene (denumită în continuare „UE” sau „Uniunea”) în Bosnia şi Herţegovina. Acestea se concentrează asupra progresului continuu în ceea ce priveşte punerea în aplicare a Acordului-cadru general pentru pace (ACGP) în Bosnia şi Herţe- govina, în conformitate cu Planul de punere în aplicare a misiunii Oficiului Înaltului Reprezentant, precum şi asupra () JO L 67, 12.3.2005, p. 88. () JO L 46, 23.2.2010, p. 23. progresului continuu în ceea ce priveşte procesul de stabilizare şi de asociere, pentru a transforma Bosnia și Herţegovina într-un stat stabil, viabil, paşnic şi multietnic, care cooperează paşnic cu vecinii şi este angajat în mod ireversibil pe calea aderării la UE. Articolul 3 Mandatul În vederea realizării obiectivelor politicii, mandatul RSUE constă în: (a) a asigura consiliere din partea Uniunii și a facilita procesul politic; (b) a promova coordonarea politică generală a Uniunii și a contribui la consolidarea coordonării interne și a coerenței Uniunii în Bosnia şi Herţegovina, inclusiv prin intermediul unor informări ale şefilor de misiuni ale Uniunii şi prin participarea sau reprezentarea în cadrul reuniunilor periodice ale acestora; prin prezidarea unui grup de coordonare compus din toţi actorii UE prezenți pe teren în vederea coordonării aspectelor legate de punerea în aplicare a acţiunii Uniunii şși în vederea îndrumării acestora în ceea ce priveşte relațiile cu autori- tățile din Bosnia și Herţegovina; (c) a promova coordonarea generală la nivelul Uniunii a efor- turilor Uniunii de combatere a criminalității organizate şi a oferi acestora îndrumare politică locală, fără a aduce atingere rolului conducător al Misiunii de Poliţie a Uniunii Europene (MPUE) în coordonarea aspectelor de ordin polițienesc din cadrul acestor eforturi sau lanţului de comandă militară al ALTHEA (EUFOR); (d) fără a aduce atingere lanțului de comandă militară, a oferi consiliere politică comandantului forței UE privind aspectele militare cu dimensiune politică locală, în special în ceea ce priveşte operațiile sensibile, relațiile cu autori- tățile locale și cu mass-media locală; (e) a se consulta cu comandantul forței UE înainte de a între- prinde acţiuni politice care ar putea avea un impact asupra condițiilor de securitate; () a asigura consecvența şi coerența acţiunii Uniunii față de public; purtătorul de cuvânt al RSUE trebuie să fie prin- cipalul punct de contact al UE pentru mass-media din Bosnia și Herţegovina în chestiunile privind politica externă și de securitate comună/politica de securitate și apărare comună (PESC/PSAC); (g) a menţine o viziune de ansamblu asupra tuturor activi- tăților din domeniul statului de drept şi, în acest context, a oferi consiliere ÎR şi Comisiei, după caz; (h) a oferi consiliere politică locală șefului misiunii MPUE; RSUE şi comandantul operației civile se consultă reciproc, în funcţie de necesități;